**Iubire interzisă**

*Beatrice Lohmuller*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce dificil e când iubeşti ce nu este al tău

Şi este greu nimic tu să nu spui,

Ca vulpea care fură, să te ascunzi mereu,

Şi într-un târziu, rămâi al nimănui.

Un lucru interzis este-o ispită mare

Şi mă îndeamnă de-aproape să-l cunosc,

Chiar de va fi chin şi va durea mai tare

Încerc să mă apropii, de chipu-ţi luminos.

Şi te iubesc în tăcere chiar dacă mi-e greu,

Tu îmi şopteşti uneori cuvinte măreţe;

Să te iubesc mai mult, tu mă îndemni mereu,

Dar aşteptându-te, timpul nu stă, trece.

Eu te doresc ca o nebună, fără să vreau

Şi plâng în miez de noapte după un sărut;

Măcar un minut cu tine vreau să stau!

Aştept acea clipă şi sper s-o apuc!

Eu nu-mi doresc să pleci din locul tău cel strâmt;

Ci doar să vii la mine, atunci când te chem!

Dacă te-am rănit, să ştii că nu am vrut;

Dar vreau în sfârşit, un răspuns ferm!

De nu te pot păstra numai pentru mine,

Rămâi aşa cum eşti, dar nu mă părăsi!

Iubire te-aş uita, dar nu pot; ştii bine!

Şi nu pot înceta a te mai iubi!

2009